Document ID: 32009R0816

KOMISIJAS REGULA (EK) Nr. 816/2009
(2009. gada 7. septembris),
ar kuru groza Regulu (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
ņemot vērā Padomes 2009. gada 7. jūlija Regulu (EK) Nr. 614/2009 par vienotu sistēmu ovalbumīna un laktalbumīna tirdzniecībai (2) un jo īpaši tās 3. panta 4. punktu un 10. pantu,
tā kā:
(1)
Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī ovalbumīnam.
(2)
Datiem, kuri jāņem par pamatu, nosakot Regulas (EK) Nr. 1234/2007 141. panta 3. punktā paredzētās reprezentatīvās cenas, jābūt viegli un pastāvīgi pieejamiem, ticamiem un neatkarīgiem no attiecīgajiem uzņēmējiem. Ņemot vērā, ka dati, kas minēti Regulas (EK) Nr. 1484/95 2. panta 1. punktā, ne vienmēr atbilst šiem nosacījumiem, tie jāaizstāj ar datiem, kas iegūti, īstenojot Kopienas uzraudzību saskaņā ar 308.d pantu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4). Vienlaikus ir jāatceļ par obligātu noteiktā iknedēļas informācijas paziņošana, kas paredzēta Regulas (EK) Nr. 1484/95 2. panta 2. punktā.
(3)
Ar papildu ievedmuitas nodokli nedrīkst aplikt importu saskaņā ar tām tarifa kvotām, kuras noteiktas Pasaules Tirdzniecības organizācijas ietvaros. Tāpēc jāatjaunina to regulu saraksts, kuras attiecas uz šīm kvotām.
(4)
Tādēļ ir attiecīgi jāgroza Regula (EK) Nr. 1484/95.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1484/95 groza šādi.
1)
Regulas 2. pantu aizstāj ar šādu tekstu:
“2. pants
1. Reprezentatīvās cenas, kas minētas Padomes Regulas (EK) Nr. 1234/2007 (5) 141. panta 3. punktā un Regulas (EEK) Nr. 2783/75 3. panta 3. punkta otrajā daļā, nosaka regulāri, pamatojoties uz datiem, ko iegūst, īstenojot Kopienas uzraudzību saskaņā ar Komisijas Regulas (EEK) Nr. 2454/93 (6) 308.d pantu.
2. Reprezentatīvās cenas ir norādītas šīs regulas I pielikumā.
2)
Regulas 6. pantu aizstāj ar šādu tekstu:
“6. pants
Regulas 1. pantā minētos papildu ievedmuitas nodokļus nepiemēro, ja importu veic saskaņā Komisijas Regulām (EK) Nr. 533/2007 (7), (EK) Nr. 539/2007 (8), (EK) Nr. 616/2007 (9), (EK) Nr. 1385/2007 (10) un (EK) Nr. 536/2007 (11).
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 7. septembrī

Labels: 2
3
17
15